钦定古今图书集成/方舆汇编/职方典/第1467卷 > 大理府关梁考 通志
## 钦定古今图书集成/方舆汇编/职方典/第1467卷 > 大理府关梁考 通志

本府。〈太和县附郭。〉

龙首关　在府北九十里。旧名“上关” ，据苍洱上游如龙之首，故名。为郡北要害。

龙尾关　在府南三十里。旧名下关，锁苍洱下流如龙之尾，故名。为郡南藩蔽。城南有桥，桥南峭壁，阻重河之险。明洪武初，将军傅友德遣王弼由洱水东趋上关，湖海由石门关间道绕出点苍山后立旗帜，众见惊溃，腹背攻之，遂斩关而入，即二关是也。按《明一统志》：在点苍山南，其右有石，长丈馀，名天桥。洱海之水过其下，两崖石险，人不可度，又名“石马桥。”

南门关　　　、北山关　　　、西山关　，俱在北胜州。

双鹤桥　在府南门外，跨绿玉溪。按《明一统志》，桥柱立二铜鹤。

安固桥　跨龙溪。明成化间，知府李逊建，后圮。弘治间，知府马自然重建，复圮。万历丁丑，分巡

王希元重建

阳和桥　跨青碧溪，亦王希元建。

十里桥　　　、鹤背桥　　　、阳南桥　，各跨葶蓂、阳南等溪，皆石桥为梁。

清风桥　一名“黑龙桥” ，长一十五丈。明正统间，知府贾铨、守备郑俊同建。分水为五道，郡治桥梁，此为第一。

子河桥　　、龙关桥　俱跨海，尾亦条石为梁。以上九桥在府城南。

狮子桥　在府北门外城壕上。

宣化桥　跨排溪，旧桥屡坏，明弘治十年，通判刘杰创建，又作“一丈浮屠” 翊之。

四里桥　跨海岑溪

五里桥　跨隐仙溪

《白石江桥　跨双鸳溪》。

屏峰桥　跨白石溪

《塝曲桥　》跨灵泉溪。

洛阳桥　跨锦溪

湾桥　跨芒涌溪

作邑桥　跨海岑溪

“牧牛” 桥　跨万花溪，分水为十道。

院塝桥　“跨霞移溪。”

峨崀桥　横潦冲决，石梁不存，近作“木桥” ，时漂于水。

波罗江桥　以上十四桥俱在府城北。

赵州

永安石桥　明弘治二年楚雄同知陈宝建。曹溪石桥　一名汤颠桥。按《明通志》：“耆民赵永龄建。”

南义石桥　明嘉靖八年建。

水硙桥　明嘉靖九年建。

双桥　在白崖

天津桥　在迷渡。以上六桥俱在州南。

东山桥　在州东。明嘉靖十六年重修。

云南县

倚江桥　在县西一十里。

赤水桥　在县东南二十五里。

大小板桥　俱在云南驿。

“孔全桥　” 义士孔全所造，构木跨水，长十丈许。《邓川州》

德源石桥　在州北。按《明通志》：“在州北十里三空行水，天顺间舍人王纲募众建。”

青索鼻石桥　在州东二十里巡检司左。按《明通志》，成化二十三年舍人胡泉建。

银桥　在州东三江头。按《明通志》，“嘉靖二十三年，左所军王经建。”

龙桥　在州东九里。明弘治四年，同知程永亨重修。嘉靖二年，上关人沈𫐄易以石。

三道桥　在州东。按《明通志》，“中三空，左右二座各一空。天顺间，左所人蒋庆建，弘治十六年，杜文忠辈重修。”

新桥　在州东三里。明嘉靖间，知州何国祯重修。

进宝桥　在遵政乡

浪穹县

通宁桥　在县东南三里。按《明通志》：“嘉靖间，耆民李敏、杨纶等建。”

分水桥　在县东四里。按《明通志》，“乡民孙汉等重修。”

通济桥　在县东八里。按《明通志》，“乡民朱伦等重修。”

广济桥　在县东三十里。按《明通志》，“乡民李文华建。”

汇川桥　在县东南十五里。

南江桥　在县南四里

猿江桥　在县西南十五里。按《明通志》，嘉靖二十四年县丞解椿重修。

宾川州

南薰桥　在永安门外。旧为秋潦所圮。明嘉靖间，知州朱官重建。

吴公桥　在州西二里。明嘉靖间，知府吴仲善建。知州唐佐、知州朱官相继重修。

石门桥　在州北

通江桥　在州北四里

桑园桥　在州北七十里。

云龙州

云龙桥　明嘉靖七年建。

北胜州

来薰桥　去州北一里

长安桥　在州北

太平桥　在州北二里

观澜桥　在州北五里

三渡河桥　在州北一百五十里。

济江桥　在州北二百里。

碧溪桥　在州治东

大河桥　在州北五里

通川桥　水入蜀江

永安桥　在州西二十里。